Страсбург
Страсбург (; ) е град в Източна Франция, център на департамента Ба Рен и на регион Гранд Ест.

Страсбург е седалище на няколко европейски институции, между които са: Съветът на Европа, Еврокорпусът, както и Европейският парламент и Европейският омбудсман на Европейския съюз.

Сред най-големите забележителности е Елзаският музей в Страсбург.

История 
Латинското име на града в Античността е Argentoratum или Argentina.

География 
Разположен е на левия бряг на река Рейн, близо до границата с Германия. Населението на града е 276 170 жители (2014), а в градската агломерация живеят 773 347 души (2014).

Икономика 
Градът е важен център на промишлеността (главно машиностроенето), както и възел на пътни, железопътни и речни връзки. Пристанището в Страсбург е най-голямото на река Рейн след пристанището в Дуйсбург, Германия.

Модерната трамвайна система в Страсбург функционира от 1994 година. Планирано е 2 TGV (скоростни) линии да свързват града с европейската високоскоростна железопътна мрежа:
 TGV Est (Париж – Страсбург)
 TGV Rhin-Rhône (Страсбург – Лион)

Спорт 
Представителният футболен отбор на града е на клуб с името Расинг Клуб дьо Страсбург.

Известни личности 
 Родени
 Жан Арп (1886-1966), художник
 Ханс Бете (1906-2005), американски физик
 Арсен Венгер (р. 1949), треньор по футбол
 Густав Доре (1832-1883), художник
 Жан-Батист Клебер (1753-1800), генерал
 Юрген Теобалди (р. 1944), поет
 Пиер-Пол Швайцер (1912-1994), финансист

 Починали
 Йохан Херман (1738-1800), зоолог

 Свързани
 Йоханес Гутенберг (1398-1468), изобретател, живее в града през 1430-те и 1440-те години.
 Алберт Швайцер (1875-1965), теолог, философ, физик и музикант, завършва университета през 1913 г.

Международни отношения 
Побратимени градове:

Специални отношения с:

Бележки

Външни препратки 
 Страсбургският музей
 Страсбургският национален театър (Théâtre National de Strasbourg) 
 Операта в Страсбург Opéra du Rhin 
 Страсбургският филхармоничен оркестър
 Страсбург за посетители
 Снимки на Страсбург
 Обществен транспорт в Страсбург